钦定古今图书集成/明伦汇编/氏族典/第264卷 > 王先成
## 钦定古今图书集成/明伦汇编/氏族典/第264卷 > 王先成

按《十国春秋》，前蜀王先成，蜀州新津人，本书生也，世
乱为兵。当高祖入西川，围彭州时，诸寨日出俘掠，谓
之“淘卤。”先成心切闵之，度诸将惟北寨王宗侃最贤，
乃叩军门说之，宗侃矍然，移床近先成，问：“计将奈何？”
先成请条列七事，以白高祖。高祖得之大喜，即行之，
悉如所申。三日，民竞出赴招安寨，次第反业。乾宁元
年，高祖攻彭州，犹未下，先成请筑龙尾道，属于女墙，
遂循城而登。杨晟被杀，平州以平。后论功，先成累官
夔州刺史。永平四年，荆南兵寇夔州，先成击却之。时
嘉王宗寿领镇江军节度使，以先成伐功侮慢，颇切
齿于先成。会先成请甲，以白布袍给之。未几，荆南兵
败走，先成密遣人奏不给甲之状。宗寿获其人，辄召
先成，斩之而后奏。高祖由是大怒。宗寿